फोटो वायरल होने के बाद सोशल मीडिया पर हुए ट्रोल, यूजर्स ने बताया पाखण्डी
Salman Khan Trolled on social media after photo went viral with ciggrette from th set of Bigg Boss Ott, सलमान खान इन दिनों बिग बॉस ओटीटी 2 होस्ट कर रहे हैं। हाल ही में शो के सेट से उनकी एक तस्वीर सामने आई है जो सोशल मीडिया पर वायरल है। इस तस्वीर में सलमान अपने हाथ में सिगरेट लिए नजर आ रहे हैं।
सलमान खान इन दिनों बिग बॉस ओटीटी 2 होस्ट कर रहे हैं। हाल ही में शो के सेट से उनकी एक तस्वीर सामने आई है जो सोशल मीडिया पर वायरल है।
इस तस्वीर में सलमान अपने हाथ में सिगरेट लिए नजर आ रहे हैं। फोटो वायरल होते ही लाेगों ने सलमान को ट्रोल करना शुरू कर दिया है।
सेट से वायरल हुई तस्वीर
सलमान ने बीते शनिवार को वीकेंड का वार एपिसोड होस्ट किया था। इस दौरान उन्होंने कंटेस्टेंट्स को रूल तोड़ने पर डांटा भी। हालांकि, इसी बीच सलमान सेट से सामने आई खुद अपनी ही एक तस्वीर पर ट्रोल हो रहे हैं। तस्वीर में सलमान शो होस्ट करने के दौरान हाथ में सिगरेट पकड़े नजर आ रहे हैं।
यूजर्स ने सलमान को कहा पाखण्डी
इस तस्वीर के सामने आने के बाद सोशल मीडिया यूजर्स ने सलमान को पाखण्डी बताया। यूजर्स ने कहा कि जहां एक तरफ सलमान शो के कंटेस्टेंट्स को तमीज सिखा रहे हैं वहीं दूसरी तरफ वे खुद कैमरे के सामने ऐसी हरकतें कर रहे हैं।
एक यूजर ने लिखा, ‘एक हफ्ते पहले ही सलमान ने शो को कंटेस्टेंट्स को समझाया था कि वो कल्चर के अगेंस्ट ऑनस्क्रीन किसिंग कर रहे हैं।’ वहीं एक अन्य यूजर ने लिखा, ‘जब दूसरों को लेक्चर दे रहे हो तब कम से कम उनके सामने तो अच्छा व्यवहार करो।’
चर्चा की विषय बनी यह तस्वीर
सलमान ने हाल ही में शो के कंटेस्टेंट्स को फटकार लगाते हुए कहा था कि वो भले ही लड़ें-झगड़ें पर अपनी लिमिट में रहें। उन्होंने कहा था कि वो घर में वाॅयलेंस कतई बर्दाश्त नहीं करेंगे। फिलहाल खुद सलमान की यह तस्वीर चर्चा का विषय बनी हुई है।
वर्क फ्रंट की बात करें तो सलमान इन दिनों अपने लिए फ्रेश स्क्रिप्ट तलाश रहे हैं। वहीं उनकी ‘टाइगर 3’ इस साल दिवाली पर रिलीज होनी है।